Pankinàban na Palayogan kan Bikol

An Pankinàban na Palayogan kan Bikol; (IATA: DRP, ICAO: RPLK), na inaapod man nin nagkapirang reperensia bilang Southern Luzon International Airport (Bikol: Pankinàban na Palayogan kan Habagatan na Luzon), sarong mayor na internasyunal na aeropuerto sa Rehiyon Bikol, na namomogtak sa banwaan nin Daraga, sarong banwaan na kataid kan Legazpi, an kapitolyong siyudad kan Albay asin an rehiyonal na sentro kan Rehiyon Bikol, sa Filipinas.

Binansagan bilang "Most Scenic Gateway kan Filipinas," an aeropuerto namumugtak sa Daraga, sarong kataid na munisipyo kan Legazpi. An 4.7 bilyon piso na proyekto yaon sa 200-ektarya (490-acre) plateau 15 kilometro (9.3 mi) haleng Mayon Volcano.  Niribayan kaini an lumang Legazpi Airport, na 2 sagkod 3 kilometro sana (1.2 abot 1.9 mi) gikan sa BIA.

Enot na plinano kan 1996 na an enot na konstruksyon nagpoon kan 2008, an konstruksyon paorootrong naatraso sagkod na mainaguraran an aeropuerto kan Oktubre 7, 2021. Linalaoman na magkapot nin kinakarkulong 2.2 milyones na pasahero kada taon.

Toltolan